open-index/open-wikipedia-markdown huggingface dataset:
Saham

**Saham** nyaéta satuan nilai atawa pambukuan dina rupa-rupa instrumén *finansial* nu nuduhkeun kana bagéan kapamilikan hiji perusahaan. Terbitna saham, ngamingkinkeun perusahaan-perusahaan nu mikabutuh dana jangka panjang keur ngajual kapentingan dina bisnis saham ( efek ekuitas ), dibayar ku duit. Ieu mangrupa métode utama pikeun ngaronjatkeun modal bisnis salian ti nerbitkeun obligasi.

## Riwayat saham 
### Jenis 
Aya sababraha jenis saham, kaasup saham biasa (*common stock*) jeung saham preferen (*preferred stock*).  Saham preferen biasana disebut saham campuran kusabab miboga ciri-ciri ampir sarua jeung saham biasa.. Biasana saham biasa ngan miboga sajenis, tapi disababaraha kasus aya ogé nu miboga sababaraha jenis, gumantung kana kabutuhan perusahaan.
* Miboga sababaraha tingkatan, bisa diterbitkeun ku ciri-ciri nu béda-béda
* Tagihan ka aktiva sarta panghasilan, miboga prioritas nu leuwih utama ti saham biasa dina hal pambagian dividen
* Dividen kumulatif, lamun can dibayarkeun ti periode saacaanna, biisa dibayarkeun di periode nu keur lumangsung sarta leuwih diutamakeun tibatan saham biasa
* Konvertibilitas, bisa ditukeurkeun jadi saham biasa, mun aya kasapukatan antara nu boga saham jeung organisasi penerbit.

#### Saham biasa 
Miboga ciri-ciri ieu di handap:
# *Blue chip stocks*, saham biasa nu miboga reputasi luhur, salaku pamimpin dina industrina, miboga pangasilan nu stabil sarta konsisten dina mayar dividen.
# *Income stocks*, saham hiji emiten kalayan miboga kamampuan mayarkeun dividen leuwih luhur ti rata-rata dividen nu biasana dibarakeun di akhir taun saacanna
# *Growth stocks*, ngawengku *well-known* sarta *lesser-known*
# *Speculative stocks*, saham sacara konsisten meunangkeun panghasilan ti taun ka taun, miboga kamingkinan panghasilan nu leuwi luhur di waktu nu rék datang, nanging can pasti
# *Cyclical stocks*, saham nu teu kapangaruhan ku kondisi ekonomi makro atawa situasi bisnis sacara umum
# *Emerging Growth Stocks*, saham nu dikaluarkan ku emiten nu relatif leutik sarta stabil masingkeun dina kondisi ekonomi nu kurang ngadukung
# *Defensive Stocks*, saham nu tetep stabil ti iji periode kawa kondisi nu teu nangtu sarta resesi.

## Mekanisme padagangan saham di Indonesia 
Hal utama nu perlu dilakukeun nyaéta investor kudu jadi nasabah dina perusahaan éfék baheula. Investor ngabuka rekening kalayan mayar deposit sajumlah Rp 25 juta, tapi nu séjénna ngawajibkeun sajumlah Rp 15.000.000 jst.

## Rujukan
Korosi

jmpl|Beusi nu geus ngalaman korosi
**Korosi**; Tihiang ; karahaan nyaéta kajadian ruksakna logam lantaran ayana réaksi kimia antara logam jeung zat-zat di lingkunganana nu ngawangun senyawa anu teu dipikahayang. Anu nyababkeun korosi aya dua rupa nyaéta prosés sacara kimiawi jeung prosés perlakuan.

Prosés korosi sacara kimiawi mangrupa prosés ionisasi sacara ilmiah akibat ayana interaksi jeung udara saperti kalembaban, kéasaman daérah atawa kondisi operasi nu tangtu.métodeuatawa cara anu umum digunakeun nyaéta:
# Ngecét.
# Maluran beusi ku oli.
# Perlindungan katodik.
# Beusi dilapis ku timah.
# Beusi dilapis ku alumunium.
# Beusi dilapis ku kromium.
# Galvanisasi.
# Dicampur ku logam.
# Dilapis ku plastik.

## Referensi
Simping

jmpl|Simping

**Simping** atawa **opak gambir** nyaéta kadaharan garig kawas kurupuk nu asalna ti daérah Purwakarta.
 Rupa-rupa rasa jeung kelirna, dijual utamana di warung-narung jeung toko nu ngahaja dagang oléh-oléh.

## Bahan-bahan 
# Tipung sampeu (Tapioka)
# Tipung tarigu
# Kalapa kolot beunang marud
# Bungbu

## Bungbu 
* Bawang Beureum
* Bawang Bodas
* *Penyedap*
* Katuncar
* Uyah
* Daun kucay

## Cara nyieun 
* Bungbu diréndos nepika lembut
* Cicikeun bungbu kana tipung sampeu, kucuran cai saperluna
* Galokeun nepi ka liket
* Asupkeun tiping tarigu, galokeun deui nepika liket
* Sayagikeun citakan
* Adona nu geus liket, dicomot saeutik tuluy di dempet dina citakan
* Citakanna didéang dibulak-balik, nepika adonan asak tuluy dijait
* Kitu jeung kitu nepika réngsé kabéh 

## Dicutat tina 
## Tutumbu kaluar 
Kue simping
Layung

jmpl|Layung di laut Bali
**Layung** nyaéta cahaya panon poé nu hibar luhureun langit beulah kulon mangsa panon poé surup atawa méh surup.
Alatan ayana réfraksi atmosfir nu ngabalukarkeun panon poé masih kénéh katempo sanajan geus aya di sahandapeun horison (wates téténjoan).
Robahna kelir di langit (sakapeung semu beureum atawa kayas), ku alatan cahaya panon poé keuna kana haseup jeung partikel leutik ogé aérosol cair nu aya di atmosfir.

Caang jeung henteuna layung gumantung kana kaayaan atmosfir mangsa harita, naha loba haseup atawa cékas langitna.
Haseup jeung silalatu nu ngelun ka luhur baris katojo ku cahaya panon poé tur ngajadikeun cahaya layung nu hibar, kungsi kajadian taun 1883 jeung 1991 mangsa gunung krakatau bitu, layung gedé hibar di langit aya kana sababaraha poé.
Layung dimangpaatkeun pikeun cicirén mangsa geus asup wanci solat magrib jeung Isya.
## Dicutat tina
Ta'awudz

jmpl|406x406px|Ta'awudz
'''Ta'awudz**, **ta'udz **atawa **isti'adzah''' mangrupa kalimah nu dimaksudkeun pikeun masrahkeun diri ka Gusti Allah tina sagalaning gogoda sétan nu dikutuk. Ieu ta'udz téh hiji wawakil nu perlu diucapkeun saméméh bismillah ilaharna mah. Ari perkara macakeunana mah boh tarik (jahr, kadéngé) boh laun (sir) teu aya aturanna, ieu minangka du'a nu dibacakeun di awal kagiatan, utamana mah saméméh maca Qur'an.

## Wangenan 
* (أعوذ بالله من الشيطان الرجيم)
* (أعوذ بالله السميع العليم من الشيطان الرجيم)

## Harti 
Hartina nyaéta (kawula mundut panangtayungan Gusti Allah tina gogoda Iblis nu dikutuk), nyaéta masrahkeun diri ka Gusti jeung mundut sangkan disingkahkeun tina godaan sétan ka manusa.

## Hukum 
Dipiharep pisan mun mimiti muka atawa maca Al-Qur'an téh ngucapkeun heula ta'udz, luyu jeung surat An-Nahl ayat 98:فإذا قرأت القرآن فاستعذ بالله من الشيطان الرجيم"Mun manéh maca Al-Qur'an, pék ménta pangraksa ka Allah tina (gogoda) sétan nu dikutuk".

## Larapan 
Dina panglawungan resmi jeung déwan élmu, yén nalika ngamimitian maca Qur'an kalawan bajama'ah dina hiji pakumpulan, ieu ta'udz téh mangrupa du'a. Jeung para élmuwan geus sapuk yén ta'udz téh teu kaasup kana ayat al-Quran.

Jeung deuih aya vérsi lian nu ditetepkeun:  أعوذ بالله السميع العليم من الشيطان الرجيم

"Abdi mundut pangraksa Gusti nu Maha Ngarungu, Nu Mikaterang tina (gogoda) sétan nu dikutuk"

## Macakeunna 
### *Jahr* 
# Mun macakeunna kalawan tarik (jahr) biasana mah dina solat, sangkan kadéngé ku balaréa. Lantaran bacaan solat mah mangrupa prak-prakan nu kauger ku aturan nu tangtu, bacaan ta'udz kadéngéeun ku para ma'mum ieu kaasup ta'udz mangrupa du'a. Mun macana disamunikeun, ma'mum moal ngadéngéeun ta'udz nu geus dibacakeun, ieu bacaan ta'udz teu kaasup mangrupa bacaan solat. Kitu bédana makna maca ta'udz di luar du'a jeung di jero du'a. Ieu mah pilihan dina nywarakeunna ta'udzna, da keukeuh ma'mum gé tetep geus macakeun takbirotul ihrom dina mimiti solat, nu kaasup kana du'a ogé.
# Dibacakeun mangsa nungtun ngaji para jama'ah dina kagiatan ngawuruk pangajian.

### *Sir* 
# Macakeunna disamunikeun (na jero haté).
# Mun macakeunna keur soranganeun, biasana mah sok disamunikeun atawa dilaunkeun.
# Mun dina pangajian tapi lain jadi nu nungtunna.
# Mun keur solat, mangrupa imam nu ilaharna macakeun ta'udzna di-*sir*-keun na jero haté, atawa ogé mun keur solat sorangan.

## Rujukan
Situ Cileunca

**Situ Cileunca** nyaéta salah sahiji tempat pelesiran nu aya di Desa Wanasari Kecamatan Pangalengan Bandung wangunna mah waduk. Situ téh hartina "danau" lamun dina Basa Indonesia mah, legana situ téh kana 1.400 ha. Situ Cileunca téh caina ti walungan Palayangan, tempat nu sok dipaké arung jeram. Kondisi alamna éndah jeung hawana tiis lantaran dikurulingan ku gunung. Harga tiket asupna Rp.3000 dipaké pikeun mayar kabersihan biasana.

## Sajarah 
jmpl|310x310px|Situ Cileunca basa keur diwangun
Numutkeun sajarah, Situ Cileunca mangrupa tempat pribadi urang Walanda nu ngaranna Kuhlan. Manéhna mukim di Pangalengan. Situ Cileunca diwangun kurang leuwih salila 7 taun ti 1919 nepika 1926 ku cara ngabendung walungan Cileunca, tuluy ngabentuk hiji situ nu ayeuna ngaranna Dam Pulo. Nu ngabedakeunna, ari di Situ Cileunca mah kempingna di sisi situ. *Rafting* kaasup kana kagiatan olahraga cai nu bisa nguji kana adrenalin. Kapasitasna bisa nepika 10 urang unggal kapalna. Biasana warga mun hayang meuntas kudu mapay sisi situ pikeun ka desa nu sején. Lantaran ngarasa jauh, warga tuluy boga inisiatif nyieun jembatan nu ngaliwatan Situ Cileunca. Jembatan dijieun tina beton sarta di cet warna beureum. Biasana lamun soré sok aya rumaja nu asalna ti Desa Wanasari jeung Pulosari ngarumpul di dinya. Ieu Jembatan tuluy katelah ku ngaran Jembatan Cinta.

## Rujukan
Tibet dina Kakawasaan Yuan

**Tibet dina kakawasaan Yuan** nyoko kana kakawasaan Dinasti Yuan ka Tibet kira-kira taun 1270 nepi ka 1354. Salila kakawasaan Yuan di Tibet, éta wilayah sacara struktural, militér, jeung administrasi pamaréntahan dikadalikeun ku Dinasti Yuan Mongol, salah sahiji bagian ti Kakaisaran Mongol. Dina Sajarah Tibet, kakawasaan Mongol dimimitan sanggeus Sakya Pandita nyangking kakawasaan di Tibet ti Mongol dina taun 1244, sanggeus Tibet diéléhkeun ku Mongol taun 1240 nu dipingpin ku jenderal Mongol kalayan nyangking gelar *doord darkhan.* Ieu pamaréntahan disebut ogé **Dinasti Sakya** luyu jeung ngaran Sakya Buddhisme Tibet nu dirojongna.

Ieu wilayah mertahankeun tingkat otonomi politik ti lama Sakya anu mangrupa pamingpin 'de jure' Tibet jeung pamingpin spiritual Kakaisaran Mongol. Ngan, kakawasaan administratif jeung militér Tibet tetap aya sahandapeun badan pamaréntah Yuan anu kawentar salaku Biro Urusan Buddhis jeung Tibet, atawa *Xuanzheng Yuan*, salah sahiji departemén administratif sahandapeun provinsi Song Tiongkok, ngan sacara administratif kaasup kénéh kana Dinasti Yuan. Tibet mertahankeun kakawasaan nominal kana urusan agama jeung politik, ari bangsa Mongol ngokolakeun kakawasaan struktur jeung administratif kana éta wilayah, diwewegan ogé ku intervénsi militér anu lumaku salaku "struktur diarki" sahandapeun kaisar Yuan nu miboga kakawasaan utamana keur kapentingan bangsa Mongol. Salah sahiji pungsi ieu departemén téh nyaéta milih dpon-chen, biasana ku lama kalayan rékoméndasi ti kaisar Mongol di Beijing.

## Sajarah 
jmpl|Dinasti Yuan, kira-kira taun 1294.

### Ngawasa Tibet 
Sanggeus Dinasti Yuan, saméméhna Tibet geus diserang ku Kakaisaran Mongol. Invasi munggaran dilaksanakeun ku Pangeran Köden atawa Godan, incu lalaki Genghis Khan jeung putra Ögedéi Khan. Invasi kadua dilaksnakeun ku Möngke Khan nu ngabalukarkeun runtagna sakabéh wilayah Tibet sahandapeun kakawasaan Mongol. Kublai Khan kana wilayah Dinasti Yuan, tapi ari sistem hukumna mah angger teu dirobah. Drogön Chögyal Phagpa, lama Sakya lama, jadi guru kaagamaan keur Kublai, anu dipilih jadi pamingpin nominal di éta wilayah.

### Kakawasaan Yuan 
Sanajan Yuan mertahankeun kakawasaan administratif di Tibet, kamandang ilmiah ngeunaan sipat tina aturan anu dipadungdengkeun: nurutkeun sumber anu béda, ieu téh dianggap subjék langsung, bagian teu langsung tina Dinasti Yuan atawa hiji wilayah "otonom" di luar kakawasaan Yuan sacara langsung, ngan nurut kana Kakaisaran Mongol wungkul. Ieu hubungan téh jiga Imperium Britania jeung Kemaharajaan Britania di India.

## Catetan 
## Rujukan 
*
Bismillah

ka|jmpl|270x270px|Bacaan Bismillah
**Bismillah** atawa **basmalah** (bahasa Arab:** بسملة**) nyaéta bacaan bubuka ***Bismillah*** (بسم الله, "Kalawan nyebat jenengan Alloh"), lengkepna mah *bismi-llāhi ar-raḥmāni ar-raḥīmi*. Ieu kalimah tangara di unggal awalan Surat dina Al-Qur'an, iwal Surat At-Taubah. Ogé dibacaken ku umat Muslim dina unggal ngalaksanakeun solat, ogé dina ngamimitian lalampahan maneuh unggal poéna, jeung biasana mah dipaké minangka bubuka kalimah (muqodimah) dina konstitusi atawa piagam di nagara-nagara Islam.

Kalimah Bismillah ogé pernah ditulis di zaman Nabi Sulaéman pikeun Ratu Bilqis luyu jeung pedaranna dina Al Qur'an nyaéta surat An-Naml ayat 30.
:  بسم الله الرحمن الرحيم
: *bismi-llāhi ar-raḥmāni ar-raḥīmi*
: "Kalayan nyebat jenengan Alloh anu Maha Welas tur Maha Asih"
Ieu bacaan disebut Tasmiyah jeung pikeun urang Islam mah dianjurkeun pisan macakeunana dina mitembeyan unggal lalampahanna. Sangkan naon baé nu dipilampah téh diniatkeun pikeun Alloh sarta mugi-mugi meunang restu pikeun lalampahanna éta. Maca Bismillah diparéntahkeun dina unggal-unggal ngamimitian migawé kahadéan, hartina di sagala perkara anu di anggap penting nurutkeun ageman. Penting di dieu (dina élmu fiqih) nyaéta lain haram dzatiy (inti), lain makruh dzatiy sarta ogé lain ti perkara anu hina.

## Hukum 
Kacindekanana yén hukum maca Bismillah kabagi lima bagéan, nyaéta:

### Wajib 
Sakumaha hukum maca Bismillah waktu ngadegkeun solat, nurutkeun madhab Imam Syafe'i.

### Sunnah 
Hukum maca Bismillah kabagi dua bagian, kahiji sunnah aén, nyaéta sakumaha waktu rék ngalaksanakeun wudlu atawa mandi gedé. Kadua sunnah kifayah, nyaéta dina waktu dahar babarengan, waktu sapatemon pasangan salaki pamajikan, dina maca Bismillah cukup salah saurang ti maranéhanana.

### Haram 
Hukum maca Bismillah haram nyaéta dina pagawéan anu hakékatna memang haram, kawas zinah. Tapi lamun dina pagawéan anu haram ‘Aridli mangka maca Bismillah henteu haram, kawas waktu rék wudlu ku cai anu meunang maok.

### Makruh 
Hukum maca Bismillah makruh nyaéta dina pagawéan anu hakékatna mémang makruh, kawas nempo kana rarangan antara salaki sarta pamajikan. Tapi ari dina pagawéan anu makruh ‘Aridli mangka maca Bismillah henteu makruh, kawas waktu rék ngadahar bawang bodas alatan bisa ngabalukarkeun ambeu anu bau.

### Mubah (wenang) 
Hukum maca Bismillah wenang nyaéta dina pagawéan anu henteu ngabogaan peunteun dipihurmat, kawas mindahkeun barang ka tempat lian.

## Tutumbu luar 
* Hukum Basmalah Dalam Shalat di Muslim.or.id 
* Apakah Basmalah Bagian Dari Surat Al Fatihah? di Muslimah.or.id 
* Bacaan Basmalah Dalam Shalat di Islamqa.info
Togé goréng

jmpl|285px|Togé goréng
**Togé goréng** nyaéta kadaharan nu asalna ti kota Bogor.

Togé goréng kaasup kadaharan/kulinér nu kolot tur heubeul dipiwanoh, sanajan taya catetan nu bisa ngabuktikeun iraha jeung saha nu mimiti nyieun. Ngan waé ieu togé goréng bisa dipastikeun geus aya sababaraha puluh taun katukang, togé goréng kaasup kadaharan jajanan loba didagangkeun sagigirieun di kota Bogor aya ogé kapanggih dijual di Jakarta.
Togé goréng kawentar nepi ka kiwari, malahan presidén Joko Widodo kungsi ngulem salah saurang tukang togé goreng nu kasohor di kota Bogor ka istana. 

## Bahan-bahan 
* Togé 2 canggeum
* Tahu pasagi 2 siki
* Emih baseuh
* Tauco 3/4
* Daun salédri 5 tangkal
* Oncom

## Bungbu 
Réndos bungbu-bungbu:
* Cabé kiriting beureum 5 siki
* Céngék 3 siki
* Bawang beureum 5 sihung
* Bawang bodas 2 sihung

## Cara nyuieun 
# Goréng bungbu beunang ngaréndos nepi ka seungit,tuluy asupkeun oncom jeung cai 300 ml, kocék-kocék nepika ancur oncomna
# Asupkeun Bawang daun, saos jeung uyah saperluna
# Golakeun cai panas 100 ml, abruskeun togé, emih, jeung tahu nepika leumpeuh
# Mangsa geus leumpeuh, tuluy dijait jeung dituhurkeun
# Wadahan kana piring saperluna, tuluy cician saos oncom nu tadi geus asak. 

## Dicutata tina
Saung Angklung Udjo

**Saung Angklung Udjo** (SAU) mangrupa salah sahiji tempat pelesiran budaya nu lengkep, lantaran miboga tempat keur pintonan, pusat karajinan awi, jeung *workshop* keur kawaditraan nu bahanna tina awi. Lian ti éta ayana Saung Angklung Udjo di Bandung bisa dijadikeun keur tempat ngamumulé jeung mekarkeun kabudayaan Sunda, hususna angklung ngaliwatan atikan jeung latihan. SAU pernahna aya di Jalan Padasuka Nomor 118, teu jauh ti puseur Kota Bandung.. Ide dasarna nyaéta ngajadikeun awi pikeun elemen nu méré karakter dominan. Tuluy disampurnakeun ku udjo filosofina ku hiji ajén, nyaéta *Meriah.*

## Fasilitas 
*  Balé Karesemen
Tempat keur ngumpul sok ogé dipaké pintonan. Aya panggung keur karawitan jeung korsi nu dijieunna tina awi. Lamun ti arah Bandung ka jalan Pasupati,ké ka jalan PH Mustofa, terus ka jalan Padasuka. Sedengkeun lamun ti arah Jakarta liwat Cipularang. Naék ka jembatan layang terus nepi ka jalan Cicaheum.

## Harga Tiket 
* Harga tiket poé Senén-minggu (iwal poé saptu) :
# Warga Nagara Indonesia (WNI) hargana Rp.60.000.
# Warga Nagara Asing (WNA) hargana Rp.100.000.
# Warga Nagara Asing (WNA) hargana Rp.110.000.
# Pelajar WNI Rp. 50.000.
# Pelajar WNA mah Rp. 70.000.

## Rujukan
Téras Cikapundung

**Téras Cikapundung** nyaéta salah sahiji taman anyar nu karak diresmikeun di Kota Bandung. Téras Cikapundung pernahna di daérah Babakan Siliwangi di Jalan Siliwangi Bandung. Ieu taman ideuna ti Bapak Ridwan Kamil nu maké konsep Urban jeung Ekologi di sakurilingin aliran Cikapundung. Ti saprak dirévitalisasi, ieu taman jadi kawéntar jeung tuluy dijadikeun salah sahiji tempat pelesiran di Bandung.

## Jam operasional 
* Senén-Kemis Jam 10.00-20.00 WIB.
* Jumaah – Tutup.
* Saptu- Minggu Jam 06.00 – 20.00 WIB.

## Rujukan
Akuntansi biaya

**Akuntansi biaya** nyaéta salah sahiji bagéan ti bidang akuntansi nu ngawengku kagiatan prosés pancatetan jeung nngontrol sakabéh aktifitas biaya sarta midangkeun informasi éta dina laporan kauangan.

Perusahaan ngabutuhkeun akuntansi biaya pikeun meunangkun kauntungan atawa laba.
* **Mulyadi,** Akuntansi Biaya nyaéta prosés pancatetan, panggolongan, paringkesan sarta panyajian biaya nyieun jeung penjualan pokok jasa ku cara-cara husus sarta panafsiranna. Tim manajemen nyusun *estimasi* atawa perkiraan panghasilan nu bakal dimeunangkeun ku perusahaan sarta sabaraha loba pangaluaran nu bakal dikaluarkeun ku perusahaan pikeun bisa ngahontal pangasilan nu geus direncanakeun ku perusahaan.

Dasar utama nu dipaké ku tim manajemen dina nangtukeun *estimasi* atawa perkiraan anggaran sarta panghasilan nyaéta  data historis atawa data nu heubeul dina bentuk informasi akurat nu dibéré ku tim akuntansi biaya,

Fungsi akuntansi biaya lianna nyaéta dina panangtuan harga pokok hiji produk atawa jasa nu dihasilkeun ku perusahaan. Ulah nepi kamahalan atawa ogé kamurahan, ku sabab miboga dampak nu fatal pikeun kalangsungan perusahaan. Salah sahiji cara dina nangtukeun harga pokok produksi nu diperlukeun ku perusahaan, biaya éta dipidangkeun dina biaya historis perusahaan.

Umumna akuntansi biaya diperlukeun pikeun nyumponan kabutuhan ti tim manajemen atawa direksi perusahaan sarta pihak eksternal perusahaan. ku sabab éta dina midangkeun hasilna kudu maké Standard Akuntansi Keuangan (**SAK**) nu geus lumaku.

##  Tinggali ogé 
* Akuntansi
* Sistem Informasi Akuntansi
* Akuntansi Manajemen
* Akuntansi Kauangan

Pengelolaan Akuntansi Untuk UKM == Rujukan ==
Fédérasi Maénbal ASEAN

**Fédérasi Maénbal ASEAN** (Bahasa Inggris: *ASEAN Football Federation*) atawa mindeng disingget (**AFF**) nyaéta bagian tina Konfédérasi Maénbal Asia Tenggara. "ASEAN" nyaéta wancahan tina *Association of South East Asian Nations*. AFF diadegkeun taun 1984 ku Thailand, Filipina, Brunei, Singapura, Malaysia, Indonesia,Vietnam, Kamboja, Laos, jeung Myanmar. Dina taun 1996, AFF ngayakeun turnamén maénbal ASEAN munggaran ("Piala Tiger") nepi ka kiwari diayakeun sacara rutin unggal dua taun sakali. Ayeuna mah ngaranna robah jadi Piala AFF. Kiwari, AFF tuluy mekar nepi ka ngagabungna Timor Leste dina taun 2004 jeung Australia jadi tim ondangan sanggeus ngahiji dina wengkuan AFC dina ping 1 Januari 2006. Ping 7 Agustus 2008, AFF resmi ngabéwarakeun Suzuki salaku sponsor utama Turnamén Maénbal ASEAN. Ping 27 Agustus 2013, Australia resmi jadi anggota penuh fédérasi.

## Anggota 
* pra=Brunei|tepi|22x22px|Bendera Brunei Brunei 1984
* pra=Indonesia|tepi|22x22px|Bendera Indonesia Indonesia 1984
* pra=Malaysia|tepi|22x22px|Bendera Malaysia Malaysia 1984
* pra=Filipina|tepi|22x22px|Bendera Filipina Filipina 1984
* pra=Singapura|tepi|22x22px|Bendera Singapura Singapura 1984
* pra=Thailand|tepi|22x22px|Bendera Thailand Thailand 1984
* pra=Kamboja|tepi|22x22px|Bendera Kamboja Kamboja 1996
* pra=Laos|tepi|22x22px|Bendera Laos Laos 1996
* pra=Myanmar|tepi|22x22px|Bendera Myanmar Myanmar (Burma) 1996
* pra=Vietnam|tepi|22x22px|Bendera Vietnam Vietnam 1996
* pra=Timor_Leste|tepi|22x22px|Bendera Timor Leste Timor-Leste 2004
* pra=Australia|tepi|22x22px|Bendera Australia Australia 2013

## Kompetisi 
### Lalaki (Tim Nasional Senior) 
* Turnamén ASEAN (baheula Piala Tiger)
* ASEAN Super League

### Rumaja (Tim Nasional Kelompok Umur) 
* Turnamén Rumaja U-23 AFF
* Turnamén Rumaja U-19 AFF
* Turnamén Rumaja U-16 AFF

### Awéwé 
* Turnamén Maénbal Awéwé AFF
* Turnamén Maénbal Awéwé AFF U-19
* Turnamén Maénbal Awéwé AFF U-16

### Futsal 
* Turnamén Futsal AFF

## Daptar Pinunjul AFF 
Daftar pinunjul AFF (Tim Nasional Senior Lalaki) ti taun 1996 waktu ngaranna masih kénéh Piala Tiger.
* 1996 pra=Thailand|tepi|22x22px|Bendera ThailandThailand
* 1998 pra=Singapura|tepi|22x22px|Bendera SingapuraSingapura
* 2000 pra=Thailand|tepi|22x22px|Bendera ThailandThailand
* 2002 pra=Thailand|tepi|22x22px|Bendera ThailandThailand
* 2004 pra=Singapura|tepi|22x22px|Bendera SingapuraSingapura
* 2007 pra=Singapura|tepi|22x22px|Bendera SingapuraSingapura
* 2008 pra=Vietnam|tepi|22x22px|Bendera VietnamVietnam
* 2010 pra=Malaysia|tepi|22x22px|Bendera MalaysiaMalaysia
* 2012 pra=Singapura|tepi|22x22px|Bendera SingapuraSingapura
* 2014 pra=Thailand|tepi|22x22px|Bendera ThailandThailand

## Rujukan 
## Tumbu ka luar 
* Situs resmi Fédérasi Maénbal ASEAN
* Situs resmi Piala Suzuki AFF
Holosén

jmpl|Suhu Rata-rata jaman Pertengahan Holosen
Kala **Holosén** atawa **jaman Alluvium** nyaéta kala terahir dina tarikh géologi. Lumangsung kurang leuwih ti saprak 20.000 taun ka tukang. Kala Holosén mangrupa bagéan pangorana tina jaman kuarter. Jaman kuarter mangrupa bagéan tona jaman Néozoikum atawa Kaénozoikum. Jaman Néozoikum dibagi jadi dua jaman nyaéta tersier jeung kuarter. Jaman kuarter dibagi deui jadi dua nyaéta jaman Diluvium atawa jaman pléistisén jeung jaman holosén atawa alluvium.

Jaman holosén mangrupa jaman terahir tina papasingan sajarah géologi bumi. Ieu hal lantaran holosén mangrupa jaman keur manusa modérn. Jadi lamun aya bancang pakéwuh super anu badag pisan jeung sabagéan manusa maot, mangka mungkin jaman holosén bakal kaganti.

Ciri jaman holosén nyaéta wangun géografis bumi, benua, pulo-pulona henteu loba nu robah siga zaman ayeuna, jeung és di kutub geus loba anu cair Ieu hal lantaran jaman holosén atawa jaman alluvium aya sanggeus kajadian "*melting down*" atawa és di Bumi anu jadi cair.

## Pambagian jaman Holosén 
Jaman holosén dibagi jadi lima jaman anu sakabéhna dingaranan ku kajadian parobahan iklim nyaéta:
# Preboréal (10 réwu taun–9 réwu taun),
# Boréal (9 réwu taun–8 réwu taun),
# Atlantic (8 réwu taun–5 réwu taun),
# Subboréal (5 réwu taun–2,5 réwu taun) jeung
# Subatlantic (2.5 réwu taun–ayeuna).
Tutuwuhan dina jaman holosén geus jiga ayeuna kalawan didominasi ku tutuwuhan jenis spérmatophyta boh angiospermae atawa gymnospermae. Tutuwuhan lianna saperti paku (pterydophyta) ogé loba tapi henteu dominan. Loba maruncul tutuwuhan kalawan varietas anyar lantaran ayana usaha manusa dina persilangan.

Sasatoan nu aya di jaman holosén ogé henteu siga di jaman pléistosén. Mammot ogé arang langka waktu asup jaman holosén mah. Sanajan mimitina mah masih kénéh katempo, beuki dieu mah beuki langka lantaran kaéréd ku polah manusa nu sarakah. Di ieu jaman muncul ras sato anyar jeung sato doméstik nu kawilang loba.

## Jaman Holosén di Indonésia 
Di jaman Holosén mimiti aya spésiés Homo Sapiéns. Di Indonésia, ayana kamekaran global loba mangaruhan kamekaran fisik alam Indonésia. Basa lapisan és kutub utara acan cair, wilayah Indonésia bagéan kulon masih ngahiji jeung Benua Asia, ari wilayah Indonésia Timur masih ngahiji jeung Benua Australia.

Basa suhu bumi panas jeung lapisan és kutub utara cair, ngabalukarkeun ayana laut di sababaraha wilayah Indonésia jadi sababaraha pulo anyar. Wilayah anu baheulana ngahiji jeung Asia jeung ayeuna jadi dasar lautan anu disebut Paparan Sunda, ari wilayah anu pernah ngahijikeun sawaréh wilayah Indonésia jeung Australia disebutna Paparan Sahul.

## Referensi
Kentang mustofa

**Kentang Mustofa** mangrupa salah sahiji kadaharan khas Jawa Barat nu biasana sok aya dina acara hajatan. Biasana sok dijieun tina Kentang tuluy dibentuk jadi siga korek api.

## Bahan-bahanna 
* 1&nbsp;kg kentang
# siram ku cai panas antepkeun salila 5 menit, tuluy disaring
# goreng nepi ka warnana semu konéng
# tumis bumbu tepi ka asak, béré uyah jeung *penyedap* sacukupna, tuluy *tiriskan*, asupkeun kentang aduk rata

## Rujukan
Golono

**Golono** nyaéta kadaharan nu aslina ti daérah wétan saperti Kuningan, Cibingbin, jeung Ciwaru. 
Bahan dasarna tina hampas tahu nu dibulen ku tipung, tuluy digoréng.
Golono kaasup kadaharan lokal nu mandiri ti Kabupatén Kuningan sagigireun peuyeum, sangu kasréng, jeung sajabana.

## Bahan-bahan 
* Tipung tarigu, dicaian pikeun ngabulen hampas tahu
* Hampas tahu, dicampur jeung bungbu

## Bungbuna 
* Uyah
* Cengék
* Bawang daun
* *Penyedap* rasa saperluna

## Dicutat tina
Tibet dina Kakawasaan Qing

**Tibet dina kakawasaan Qing** nyoko kana kakawasaan Dinasti Qing di Tibet ti taun 1720 nepi ka 1912. Dina mangsa kakawasaan Qing di Tibet, ieu wilayah sacara struktrual, militér, jeung administrasi pamaréntah dikontrol ku Dinasti Qing anu diadegkeun ku bangsa Manchu di Tiongkok. Dina sajarah Tibet, kakawasaan administratif Qing diadegkeun sanggeus pasukan tangtara Qing ngéléhkeun bangsa Dzungar anu ngawasa di Tibet dina taun 1720. Ieu kajadian lumangsung nepi ka runtagna Dinasti Qing dina taun 1912, sanajan éta wilayah mertahankeun tingkat otonomi politik ti Dalai Lama. Kaisar Qing ngangkat résidén kakaisaran anu kawentar salaku Amban ka Tibet, kalawan maréntah leuwih ti 2.000 tangtara ditempatkeun di Lhasa lapor ka Lifan Yuan, salah sahiji badan pamaréntahan Qing anu ngawasa wates kakaisaran. Protektorat anu diadegkeun Tiongkok di Tibet dina abad ka-18 tetep nanjung nepi ka abad ka-20, ngan abad ke-19 katompérnakeun, hégémoni Tiongkok ka Tibet leungit wewenang sanajan teu dibéwarakeun resmi. Lian ti éta, dipangaruhan ogé ku beban doméstik jeung hubungan luar nagri Tiongkok. Tapi, Tiongkok mimiti nyokot léngkah neueulkeun deui kakuasaan sanggeus ékspédisi Britania Raya ke Tibet.

## Sajarah 
### Kasang Tukang 
jmpl|250x250px|Kakaisaran Qing taun 1820 kalayan provinsi-provinsi dina warna kunéng, kegupernuran jeung protéktorat militér dina warna kunéng ngora, nagara-nagara nu mayar upeti dina warna gedang asak.
Güshi Khan ti Khoshut dina taun 1641 ngéléhkeun pangéran ti Tsang jeung ngajadikeun Dalai Lama ke-5 salaku otoritas spiritual jeung politik pangluhurna di Tibet, ngadegkeun rézim anu dipikawanoh salaku Ganden Phodrang. Mangsa Dalai Lama ka-5 mangrupa mangsa kakawasaan budaya jeung jalma nu baleunghar.

Babarengan jeung Güshi Khan anu diadegkeun Kekhanan Khoshut salaku kakawasaan pangluhurna teu kalibet dina pamaréntahan. Dalai Lama ka-5 ngalaksanakeun kawijakan luar nagri sacara indepénden ti Qing kana dadasar otoritas spiritualna di antara urang Mongolia. Anjeunna salaku médiator antara séké sélér Mongol jeung antara urang Mongol kalayan Kaisar Kangxi ti Qing. Dina taun 1674, Kaisar ménta Dalai Lama keur ngirim pasukan Mongolia sangkan neken pangbaruntakan di Yunnan. Dalai Lama satuju, malah méré kamandang ka Kangxi sangkan ngaréngsékeun papaséaan di Yunnan ku cara nangtukeun délégasi tibatan tindakan militér. Ieu hal téh mangrupa titik balik Kaisar anu nyokot tindakan keur ngungkulan urang Mongol sacara langsung lain ngaliwatan Dalai Lama.

## Rujukan
Carabikang

**Carabinkang** nyaéta kuéh tradisional nu dijieun tina bahan dasar tipung béas, cipati, jeung gula bodas. Carabikang kaasup kuéh jajanan pasar tradisional, sanajan ti kitu ieu kuéh remen ogé katempo dijual di *super market* malahan jadi kuéh pilihan di hotél-hotél, susuguh mangsa aya gempungan, acara hajatan, jeung sajabana.. Kuéh carabikang dijieu maké citakan nu maranti, sangkan ukuranna papak rata.

## Tutumbu kaluar 
* Cara nyieun kueh carabikang

## Dicutat tina
Kasréng

jmpl|150x150px|Warung Sangu Kasréng di Luragung
**Kasréng** nyaéta salah sahiji kadaharan has Kabupatén Kuningan. Ieu kadaharan téh saéstuna mah sangu haneut, goréngan haneut, sambel tarasi nu lada pisan, seupan kacambah, jeung purulukan hurang leutik (rebon). Ku kituna, kiwari loba diturutan kalawan teu ngaleungitkeun ciri has awalnaa. Ieu kadaharan téh disayagakeun keur supir, kenék, kuli, calo, atawa panumpang anu kabeneran transit di terminal.  Tapi, beuki dieu sangu kasréng téh mekar jadi kadaharan anu dijual lain di terminal wungkul. Malah jadi kadaharan has anu dipigandrung ku papada masarakat. Kiwari, warung sangu kasréng loba ngajajar utamana di Jalan Luragung-Cibingbin atawa sabudeureun 18 Km beulah wétan Kuningan kota.
## Rujukan
Alhamdu lillahi robbil 'alamin

'''Al-hamdu lillahi robbil 'alamin** (aksara Arab ٱلْحَمْدُ لِلَّٰهِ رَبِّ ٱلْعَالَمِينَ) nyaéta ayat kadua tina Surat Al-Fatihah ayat kadua dina Al-Quran (kalawan nganggap yén kalimah Bismillah téh ayat munggaran).

Tarjamahna kirang langkung kieu:**Alhamdu**: ari sadaya puji, **Lillaahi**: éta tetep kagungan Alloh, **Robbil ‘Aalamiina''': anu Mangéranan pirang-pirang alam.

## Tempo ogé 
* Subhanalloh
* Alhamdulillah
Altiméter

jmpl|Altimeter
**Altiméter** nyaéta alat paranti ngukur luhurna hiji titik tina beungeut/*permukaan* laut.  Biasana ieu alat digunakeun keur kaperluan *navigasi* dina ngambah jomantara /*penerbangan*, waktu naék gunung, jeung kagiatan-kagiatan lainna nu patali jeung *ketinggian*.

Ngukur luhurna kapal udara di luhur *permukaan* laut mangrupa hal anu pangpentingan nu kudu dipikanyaho ku pilot. Sababaraha gunung anu jangkung bisa jadi ancaman keur kapal udara lamun aya gangguan cuaca jeung ngahalangan titingalian. Ngukur *ketinggian* bisa dilakukeun ngagunakeun tekenan hawa anu dipiboga ku bumi. Prinsip gawéna gaya gravitasi narik sagala hal kaasup molékul hawa anu ngambang di sabudeureun urang. Alatan éta unggal barang atawa manusa bakal ngarasakeun tekenan hawa akibat dorongan molékul hawa anu ditarik ku gravitasi. Mingkin luhur hiji *permukaan* mingkin saeutik tekenan hawana lantaran jauh ti permukaan bumi. Ku lantaran kitu ngukur tekenan hawa bisa jadi cara basajan jeung éféktif keur ngukur ketinggian.

## Prinsip Gawé Altiméter 
Prinsip gawé altiméter nyaéta ku cara nganalisis tekenan hawa (anu paling umum digunakeun), magnét bumi (kalawan sudut inklinasi), jeung gelombang (ultrasonik atawa inframerah jeung lianna). Pamakéan altiméter biasana sok dibarengan ku kompas.

Pamakéan altiméter dumasar tekenan hawa luyu jeung naékna angka ketinggian. Lamun ieu alat rék dipaké, leuwih hadé tong diasupkeun kana kantong/ransel lantaran bisa mangaruhan gawé altiméter.

Dina ngagunakeun ieu alat, aya sababaraha hal anu kudu diperhatikeun nyaéta:
# unggal altiméter anu rék dipaké, kudu dikalibrasi heula.
# Ieu alat peka pisan kana guncangan, robahna cuaca, sarta robahna iklim.

## Jenis Altimeter 
# **Altimeter tekenan** – leuwih kasohor ku ngaran barométer aneroid. Ieu alat ngukur éfék tina tekenan hawa dina ruang logam anu sabagéan gedéna geus euweuh. Altiméter tekenan nangtukeun jarak kapal udara di luhureun permukaan laut ku cara ngukur tekenan atmosfer bumi. Ieu tekenan bakal terus turun seiring jeung ningkatna ketinggian. Altiméter anu dipaké ngukur ketinggian ku cara ngukur tekenan hawa kudu terus ditalingakeun lantaran tekenan hawa kudu berfluktuasi di sakabéh permukaan bumi lantaran ayana parobahan cuaca. Kakurangan lianna nyaéta altiméter anu ngagunakeun tekenan hawa mah henteu ngitungkeun hambatan anu bahaya saperti gunung jeung wangunan.
# **Altimeter radar** – Salian ti altiméter anu maké tekenan hawa, aya ogé altiméter anu ngagunakeun radio. Ieu altiméter cara gawéna siga radar keur navigasi, ngagunakeun gelombang radio anu diturunkeun tina kapal udara jeung ngancul deui sangkan bisa dianalisis sakumaha luhurna. Altimeter radio gawéna leuwih gancang jeung leuwih akurat dibandingkeun altiméter anu maké tekenan hawa. Ku lantaran kitu, ieu altiméter loba digunakeun ku kapal udara anu gancang jeung kapal udara nu ngapungna handap saperti jét tempur . 
# **Altimeter laser** – cara gawéna sarua waé ngan ieu altiméter mah lain ngagunakeun gelombang radio tapi ngagunakeun gelombang laser.

## Referensi
Comring

**Comring** nyaéta téh wancahan tina combro garing. Comring téh kaasup salah sahiji kadaharan tradisional Jawa Kulon nu di dipigandrung ku sakumna strata sosial masarakat. Bahan utama nyieun comring téh nyaéta aci atawa sampeu nu diparud jeung oncom keur nambahan rasa has.  Rasana gurih jeung ngurukuk, malah beuki dieu sangkan beuki dipikaresep comring téh loba variasi rasana, saperti kéju, amis lada, balado, jeung sajabana.
# **Nggoréng:** Comring digoréng dina minyak panas nepi ka warnana konéng kacoklatan sarta téksturna rangu.

## Sumebarna 
Comring seueur diproduksi di sababaraha daérah di Jawa Kulon, salah sahijina anu kakoncara nyaéta comring ti wewengkon Kabupatén Bandung Kulon sarta Kabupatén Garut. Ieu jajanan sering dijadikeun oléh-oléh has Sunda margi awét disimpen dina waktos anu lila.

## Rujukan
Urab

jmpl|Urab
**Urab** nyaéta kadaharan/kulinér tradisional nu dijieun tina rupa-rupa bahan sayuran. Kayaning pucuk sampeu, saladah cai, pucuk gedang, kembang gedang, jantung cau, peuteuy sélong nu geus kolot atawa gumading, gedang ngora, jeung sajabana.
Urab mah kadaharan nu méh aya di unggal daérah malahan mah nepi ka Papua ogé aya, atuh nu ngadaharna ti mimiti rakhayat biasa nepika para inohong ogé pada mikaresep.
Bahan-bahan urabeun, kiwari geus disayagikeun dina kaayaan *beku (frozen)*.

## Bahan-bahan 
* 100 gr kacang panjang, teukteukan sabuku-sabuku
* 4 lambar daun engkol, siksikan ulah lembut teuing
* 100 gr togé
* 100 gr bayem
* 100 gr pucuk sampeu
* 1/2 hulu kalapa ngora, di parud

## Bungbu nu direndos 
* 3 siki cabé beureum
* 2 Siki bawang bodas
* 1 sendok cai asem
* 1,5 sendok cikur, dicacag
* 3 lambar daun jeruk purut
* 1 sendok uyah
* 2 sendok gula beureum

## Cara nyieun 
# Kulub heula kalawan dipisah-pisah: engkol, bayem, kacang panjang jeung pucuk sampeu nepika leumpeuh, jait tuluy tuhurkeun
# Léob togé, ulah lila teuing asal leumpeuh tuluy dijait tur dituhurkeun
# Sambel urab : Campurkeun kalapa beunang marud kana bungbu beunang ngaréndos, aduk nepika rata tuluy seupan heula nepika asak
# Sayagikeun dina wadah, bahan-bahan beunang ngulub saperluna, tuluy cicikeun sambel nu geus asak,
# Urab geus siap pikeun dikonsumsi

## Dicutat tina
Ényé

**Ényé** téh nyaéta salah sahiji kadaharan has Sukabumi nu dijieun tina parud sampeu. Ieu kadaharan sapaliwat mah jiga kicimpring (béca) atawa aya nu nyebut ogé opak.  Wangunna buleud, leutik, ipis, jeung garing, sabab dipoé heula. Dijual ka konsumén mah biasana atahna, sabab dianggap leuwih awét najan diingkeun sabaraha lila ogé. Rasana gurih, téksturna ngerekes garing. Kiwari, ényé geus loba variasi tina kemasan jeung rasana kayaning kéju, lada, balado, jeung sajabana. Malah aya variasi séjénna tina wangunna nyaéta *stik* ényé.
## Rujukan
Moring

**Moring** téh wancahan tina cimol garing. Ieu kadaharan téh kaasup kénéh kana wengkuan kadaharan cimol (aci digemol), ciréng (aci digoréng), jeung cilok (aci dicolok) anu dijieun tina aci (tipung sampeu).  Moring téh dianggap jadi kadaharan has Garut, Jawa Kulon.  Di kota asalna, moring geus mekar jadi kadaharan anu lain dipigandrung ku pribumi wungkul. Ngaliwatan téhnologi, moring geus dipikawanoh nepi ka luarnagara.
## Rujukan
Bir kocok

**Bir kocok** nyaéta salah sahiji inuman has ti Bogor, Jawa Kulon. Dingaranan bir kocok, ku sabab cara nyieunna dikocok nu ahirna ngaluarkeun budah. Mimitina, keueuman botol kaca dina cai nu ngagolak. Sanggeus éta, golakkeun cai, secang, cengkéh, kapulaga, kiamis nepi ka seungit dina seuneu nu leutik. Asupkeun gula beureum nepi ka gula leyur. Saring, tuluy asupkeun kana botol kaca nu geus beresih tadi.

## Rujukan
Pindang gunung

**Pindang gunung** nyaéta kadaharan nu kaasup kana wengkuan angeun lauk kalawan miboga rasa nu has tina bungbu anu dipakéna.  Ieu kadaharan mindeng kapanggih di daérah Kabupatén Pangandaran, hususna Parigi, Cijulang, jeung Cimerak.  Ieu téh dibalukarkeun bungbu has anu dipakéna nyaéta honjé atawa bongborosan jeung daun kadongdongatawa kadongdong nu ngora kénéh.  Ieu bungbu téh bakal nambahan rasa seger jeung haseum nu jadi angkeuhan waktu didaharna. 

## Rujukan
Getuk lindri

**Getuk Bandung** nyaéta salah sahiji rupa lalawuh tradisional anu bahan utamana tina sampeu. Prosés ngadamelna nyaéta sampeu dikulub dugi ka asak, teras ditutu (dihaluskeun) sarta dicampur sareng parudan kalapa sarta gula. Bénten sareng getuk sanésna, Getuk Bandung miboga tékstur sarta rasa anu has anu parantos lami janten bagian tina kabeungharan kuliner di Jawa Barat.

**Getuk lindri** nyaéta salah sahiji kadaharan tradisional anu dijieun tina seupan sampeu anu dilembutkeun nepi ka dalit.  Sampeu nu ditutuan téh sabot keur panas kénéh sangkan gampang jeung hasilna bakal leuwih pulen.  Sanggeus ditutuan nepi ka dalit, tuluy dipurulukan uyah, gula bodas atawa gula beureum sangkan karasana amis gurih.  Malah sok aya nu warna-warni keur metot panitén nu ngadaharna. Keur bahan tambahan kadang sok ditambahan parud kalapa.
## Rujukan
Cangkaruk

**Cangkaruk** (sésa) nyaéta sangu sésa beunang moé nepi ka garing.
Maksudna supaya bisa ditunda dina waktu nu lila, wangunna kawas jadi béas deui.
Sagigireun diolah jadi sangu deui, cangkaruk ogé dijieun kadaharan séjén nu leuwih pikaresepeun.

## Cara Ngadamel 
Prosés nyieun cangkaruk kawilang basajan, nanging merlukeun kasabaran dina prosés moé:
# **Meresihan Sangu:** Sangu sésa (anu masih kénéh saé/teu haseum) diberesihan tina kokotor.
# **Moé (Pengeringan):** Sangu diamparkeun dina nyiru atawa wadah rubak, tuluy dipoé di handapeun cahaya panonpoé nepi ka bener-bener garing. 
# **Ngolah:** Saatos garing, cangkaruk bisa digoréng ku minyak atawa disangray(digoréng tanpa minyak) nepi ka mekar sarta rangu.

## Jenis sarta Rasa 
Cangkaruk biasana diolah jadi dua rupa rasa utama:
* **Cangkaruk Asin:** Biasana képrétan cai uyah atawa dibumbuan ku kalapa parud sarta sakedik bawang bodas.
* **Cangkaruk Amis:** Dicampur jeung leueur gula beureum (kinca) nepi ka napel.

## Dicutat tina
Déblo

**Déblo** nyaéta kadaharan nu dijieun tina olahan beuti sampeu. Déblo beunang ngagoréng, bisa didahar kitu waé atawa di coélkeun kana sambelnu ngahaja dijieun.

## Cara nyieun 
* Sampeu beunang mesék dikumbah, tuluy di seupan lilana 20 menit
* Réndos bungbuna (katuncar, bawang berureum, jeung sajabana)
* Sampeu beunang nyeupan dibebek nepika lembut, tuluy digalokeun jeung endog, uyah, jeung *penyedap* saperluna
* di mana geus liket, adonan dibuleud-buleud sakeupeul sakeupeul
* Tuluy digoréng nepi ka garing
* Jait, tuhurkeun, kakara didahar mangsa haneut kénéh.

## Tutumbu kaluar 
* Cara nyieun Déblo 

## Dicutat tina
Sirop pala

**Sirop pala** nyaéta salah sahiji inuman has Bogor anu dijieun tina ékstrak pala jeung rempah-rempah séjénna.
## Kasang tukang 
Sirop pala téh inuman anu ditaratas ku Posdaya, Désa Dramaga, Kabupatén Bogor nu dijamin seger jeung matak séhat. Sabab saméméhna geus ngaliwatan prosés panalungtikan ku panalungtik ti Departemén Ilmu jeung Téhnologi Pangan, Fakultas Teknologi Pertanian, Institut Pertanian Bogor (IPB), Ir Didah Nur Faridah Msi, Sedarnawati Yasni, jeung Antin Suswantinah.  Panalungtikan anu dilaksanakeun téh dina widang industri paimahan nu dipiharep bisa nyieun inuman fungsional keur ngalarapkeun cara produksipangan anu hadé (*Good Manufacturing Practices/GMP*), nepi ka produk anu dihasilkeun ogé miboga fungsional produk nu hadé. Salian ti éta, kagiatan panalungtikan jeung ngabdi ka masarakat di désa penting dilaksanakeun, utamana ngeunaan sanitasi, bahan tambahan pangan, jeung mangpaat kaséhatan tina komponén bioaktif rempah. Ieu kagiatan panalungtikan téh bisa ogé méré pangaweruh ngeunaan prosés nu baku, nangtukeun waktu kadaluarsa, jeung mekarkeun produk ngaliwatan kemasan jeung label. Prosés anu dijéntrékeun bieu téh dilaksanakeun dina produk olahan sirop pala nu dipiharep bisa némbongkeun kualitas sirop nu beureum euceuy jeung bau has pala nu teu leungit.
## Rujukan
Neraca (akuntansi)

**Neraca** atawa laporan posisi kauangan (bahasa Inggris: *balance sheet* atau *statement of financial position)* nyaéta salah sahiji bagéan tina laporan kauangan hiji éntiitas nu dihasilkeun dina hiji périodé akuntansi, pikeun nunjukkeun posisi kauangan éntitas éta diahir périodé. Neraca diwangun ku tilu unsur nyaéta, aset, liabilitas jeung ekuitas nu dihubungkeun ku persamaan akuntansi ieu diandap:

**aset = liabilitas + ekuitas**

Informasi nu bisa dipidangkeun dineraca di antarana kayaning posisi sumber pakaya éntitas jeung sumber biaya pikeun meunangkeun pakaya entitas éta dina hiji periode akuntansi (triwulan, caturwulan, atawa taunan).

## Pernyataan standar keuangan 
Saluyu jeung Pernyataan Standar Akuntansi Keuangan No. 1 nu dikaluarkeun ku Ikatan Akuntan Indonesia disebutkeun dina neraca:
* Perusahaan midangkeun aset lancar misah ti aset teu lancar sarta kawajiban jangka pondok misah ti kawajiban jangka panjang kecuali pikeun industri nu geus diatur dina **PSAK** husus. Aset lancar dipidangkeun numutkeun urutan likuiditas sadengkeun kawajiban dipidangkeun numutkeun urutan jatuh témpo.
* Perusahaan kudu ngébréhkeun informasi jumlah sakabéh aset nu bisa ditarima sarta kawajiban nu dibayarkeun saacan jeung saenggeus dua belas bulan ti tanggal neraca.
* Lamun perusahaan nyadiakeun barang atawa jasa dina siklus operasi perusahaan nu bisa diidentifikasi kalayan jéntré, klasifikasi aset lancar jeung teu lancar sarta kawajiban jangka pondok jeung jangka panjang dina neraca midangkeun informasi nu mangpaat ku cara ngabédakeun aset bersih salaku modal gawé jeung aset yang dipaké pikeun operasi jangka panjang.

## Conto neraca 
Contoh neraca di pranala luar :
* Laporan neraca 

## Tinggali ogé 
* Laporan laba rugi
* Laporan arus kas
* Aset

## Rujukan
Audit internal

**Audit internal** nyaéta salah sahiji pungsi pameunteunan mandiri nu dijieun dihiji organisasi, miboga tujuan pikeun nguji sarta ngaevaluasi sababaraha kagiatan nu dilakukeun ku organisasi. Tujuan audiit internal nyaéta pikeun mantuan manajemen organisasi dina pertanggungjawaban nu éféktif.

Numutkeun Sawyer (2005:32) nyebutkeun yén fungsi internal audit pikeun manajemen nyaéta:
# Ngawaskeun kagiatan-kagiatan nu teu bisa diawas langsung ku manajemen puncak.
# Ngaidentifikasi jeung ngaminimalkeun risiko.
# Ngavalidasi laporan ka manajemen .
# Ngabantuan manajemen dina bidang-bidang téhnis.
# Ngabantuan prosés nangtukeun hiji keputusan.
# Nganalisis ka hareupna – lain ngan saukur pikeun nu geus dialaman.
# Ngabantuan manajer pikeun ngurus perusahaan.

## Tempo ogé 
* Audit
* Audit eksternal

## Rujukan
Kerak telor

jmpl|Frying kerak telor
**Kerak telor** (Aksara Sunda Baku: ) nyaéta hiji kadaharan nu mandiri ti kota Jakarta/Batawi, dijieun tina endog jeung sangu ketan aron beunang ngabungbuan. Rasana kurang leuwih lada, rada pangsét meueusan. Saméméh dijait, kerak telor nu geus asak dipurulukan ku surundéng, abon sapi, jeung bawang goréng.

## Dicutat tina
Catang

[jmpl|[Aréa *perladangan* atawa huma di Petapahan (118)]]
**Catang** nyaéta tangkal kai ngagelempeng nu geus ngagolér alatan rungkad atawa dituar. Rupa-rupa catang kai téh, bisa alatan geus kolot, peunggas, dituar, kaduruk, jeung sajabana.
Catang kai sok kapanggih di tegalan, sisi leuweung, kabawa palid disusukan, sisi basisir, jeung réa-réa deui. Aya ogé nu dimangpaatkeun paranti ngaso ngaleureuhkeun kacapé mangsa geus réngsé digawé disawah atawa kebon anapon kabeneran keur disajeroning lalampahan.

## Dicutat tina
Paraseuneu

**Paraseuneu** nyaéta para/lalangit nu dijieun leuwih handap perenahna luhureun hawu.  Paraseuneu perenahna di dapur/pawon, dijieun luhureun hawu, jadi salawasna kahaneutan sarta karoris mun aya benerkeuneun atawa cokoteun.
Baheula mah nunda bako ogé sok di paraseuneu, ngarana diunun mimitina bako diasupkeun heula kana lodong, tuluy ditunda di paraseuneu.

Wangunna paraseuneu kawas paranggong, ilaharna dijieun tina awi beunang meulahan.

Gambar:Dapur.jpg|Suluh ditunda dina paraseuneu (luhureun hawu)
File:The traditional Mising kitchen.jpg|Paraseune luhureun hawu

## Struktur 
Paraseuneu biasana dijieun tina beulahan awi anu disusun carang (dikaliarkeun) sangkan haseup bisa nembus ka luhur. Ieu pakakas ditalian ku tali awi atawa dipaku kana tihang dapur. Jangkungna diatur sangkan panasna pas sarta teu gampang kaduruk.

## Dicutat tina
Jayanti

**Jayanti** (*Sesbania sesban*) nyaéta hiji tangkal nu asalna tina kulawarga Papilionaceae. Dina basa Jawa sok disebut *giyanti*, atawa *kelor warna*.

## Ciri mandiri 
Tangkalna teu pati jangkung, kurang leuwih 2-6 méter.

File:An image of Sesbania aegyptiaca.JPG|Daun jeung pucuk
File:Sesbania sesban.jpg|Buah jayanti ngora
File:Shevari (Marathi; शेवरी) (2958833002).jpg|Kembang jayanti mangsa keur ligar
File:Takkile (Kannada- ತಕ್ಕಿಲೆ) (2958835582).jpg|Buahna mangsa geus gumading

## Dicutat tina 
bu
Carangka

**Carangka** nyaéta wadah anu dijieun tina awi beunang nyasap (nganyam).
Dina wujudna, carangka mah leuwih basajan sasapan awi leuwih karandel jeung carang.
Carangka dijieun tina awi tali nu kermeujeuhna lumiat, sagigireun gampang mangsa neukteukan ogé awi tali mah henteu rangu atawa gampang pites.

## Tutumbu kaluar 
* Cara nyieun carangka

File:Bali – Rice terrace (2687336831).jpg|Nanggung carangka

## Dicutat tina
Akar kalapa

**Akar kalapa** nyaéta kuéh garing nu dijieun tina tipung béas jeung tipung ketan. Ieu kuéh geus teu bireuk deui di wewengkon Sunda mah, ogé di wewengkon Batawi jeung sabudeureunana. Umumna mah ieu kuéh téh disuguhkeun jeung kuéh-kuéh lianna kayaning rangginang, katapang, goréng kacang jeung sajabana dina acara husus. Acara husus nu dimaksud kayaning keur lebaran atawa hajatan. Di wewengkon Bekasi akar kalapa loba diproduksi, ngan kiwari mah alatan kagerus ku jaman, ieu kuéh téh langka diproduksi sacara massal.

## Términologi 
Ari ieu kuéh mantak disebut akar kalapa téh lain harti bahanna dijieun tina akar kalapa, ieu mah mangrupa istilah injeuman pikeun nyebut ieu kuéh. Nu ngabalukarkeun disebut jadi akar kalapa téh lantaran wangunna nu mirip kawas akar kalapa. Saenyana mah teu mirip-mirip teuing, ngan tina wangunna nu panjang sarta tingcarukcukan, saliwat mah waragadna kawas akar kalapa, paranjang pating aremplad. 

## Varian 
Akar kalapa umumna mah rasana amis, sok disebut varian original, aya ogé nu rasana asin, malah mah kiwari sok aya nu ditambahan varian rasa lianna, kayaning kéju, jahé, lada, susu jeung sajabana.

## Rujukan
Dapros

**Dapros** nyaéta salah sahiji kadaharan anu dijieun tina parud sampeu atawa tipung béas. Wangunna siga kembang nu ligar, warna-warni, jeung ngarangkadak beukah. Matak pantes, sok aya nu nyebut kembang goyang atawa saroja. Cara nyieunna adonan tina bahan utama dicampur jeung bungbu sapuratina kaasup warna keur ngahudang rasa nu ngadaharna, tuluy geus galo diwangun ligar jiga kembang maké citakan husus. Sanggeus kitu, tuluy dipoé nepi ka garing. Lamun geus garing mah tuluy digoréng nepi ka asak.

## Rujukan